title: Decizia Consiliului din 27 mai 1997 privind încheierea unui Acord între Comunitatea Europeană și Statele Unite Mexicane privind recunoașterea reciprocă și protecția denumirilor de băuturi spirtoase

text:
               03/Volumul 21

               RO

               Jurnalul Ofícial al Uniunii Europene

               181

         31997D0361

               L 152/15

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 27 mai 1997
   privind încheierea unui Acord între Comunitatea Europeană și Statele Unite Mexicane privind recunoașterea reciprocă și protecția denumirilor de băuturi spirtoase
   (97/361/CE)
   CONSILIUL UNIUNII EUROPENE,
   având în vedere Tratatul de instituire a Comunității Economice Europene, în special articolul 113 coroborat cu articolul 228 alineatul (2) prima teză,
   având în vedere propunerea Comisiei,
   întrucât încheierea acordului negociat între Comunitatea Europeană și Statele Unite Mexicane privind recunoașterea reciprocă și protecția a denumirilor de băuturi spirtoase va facilita îmbunătățirea condițiilor de comercializare a băuturilor spirtoase pe piața Comunității Europene și, respectiv, pe piața Statelor Unite Mexicane, în conformitate cu principiile de egalitate, avantaj mutual și reciprocitate; întrucât, în consecință, este de dorit să se aprobe acordul menționat;
   întrucât, pentru a se facilita punerea în aplicare a anumitor dispoziții ale acordului, Comisia ar trebui să fie autorizată să efectueze adaptările tehnice necesare în conformitate cu procedura prevăzută la articolul 15 din Regulamentul (CEE) nr. 1576/89 al Consiliului din 29 mai 1989 de stabilire a normelor generale cu privire la definirea, desemnarea și prezentarea băuturilor spirtoase (1),
   DECIDE:
   Articolul 1
   Acordul dintre Comunitatea Europeană și Statele Unite Mexicane privind recunoașterea reciprocă și protecția denumirilor de băuturi spirtoase și schimbul de scrisori referitoare la acesta se aprobă în numele Comunității Europene.
   Textele actelor menționate la primul paragraf se anexează la prezenta decizie.
   Articolul 2
   Președintele Consiliului este autorizat să numească persoanele împuternicite să semneze acordul.
   Articolul 3
   Președintele Consiliului face notificarea prevăzută la articolul 22 alineatul (1) din acord (2).
   Articolul 4
   În sensul articolului 18 din acord, Comisia este autorizată să încheie actele necesare de modificare a acordului, în conformitate cu procedura prevăzută la articolul 15 din Regulamentul (CEE) nr. 1576/89.
   Articolul 5
   Comisia, asistată de reprezentanții statelor membre, reprezintă Comunitatea în cadrul comitetului mixt menționat la articolul 17 din acord.
   Articolul 6
   Prezenta decizie se publică în Jurnalul Oficial al Comunităților Europene.

      Adoptată la Bruxelles, 27 mai 1997.

            Pentru Consiliu

            Președintele

         W. SORGDRAGER

      (1)  JO L 160, 12.6.1989, p. 1. Regulament, astfel cum a fost modificat ultima dată prin Regulamentul (CE) nr. 3378/94 (JO L 366, 31.12.1994, p. 1).

      (2)  Data intrării în vigoare a acordului se va publica în Jurnalul Oficial al Comunităților Europene.


title: 2012/382/UE: Decizia EU BAM Rafah/1/2012 a Comitetului politic și de securitate din 3 iulie 2012 privind numirea șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)

text:
               14.7.2012

               RO

               Jurnalul Oficial al Uniunii Europene

               L 186/30

         DECIZIA EU BAM RAFAH/1/2012 A COMITETULUI POLITIC ȘI DE SECURITATE
   din 3 iulie 2012
   privind numirea șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)
   (2012/382/UE)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2005/889/PESC a Consiliului din 25 noiembrie 2005 privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (1), în special articolul 10 alineatul (1),
   întrucât:

               (1)

               În temeiul articolului 10 alineatul (1) din Acțiunea comună 2005/889/PESC, Comitetul politic și de securitate este autorizat, în conformitate cu articolul 38 din tratat, să adopte deciziile corespunzătoare în scopul exercitării controlului politic și a conducerii strategice a Misiunii EU BAM Rafah, inclusiv, în special, decizia de numire a șefului misiunii.

               (2)

               Înaltul Reprezentant al Uniunii pentru afaceri externe și politica de securitate a propus numirea dlui Davide PALMIGIANI în calitate de șef al Misiunii EU BAM Rafah, cu titlu interimar, pentru perioada 1 iulie 2012 - 31 iulie 2012,

         ADOPTĂ PREZENTA DECIZIE:
   Articolul 1
   Dl Davide PALMIGIANI este numit în calitate de șef al Misiunii de Asistență la Frontieră a Uniunii Europene pentru punctul de trecere Rafah (EU BAM Rafah), cu titlu interimar, pentru perioada 1 iulie 2012 - 30 iulie 2012.
   Articolul 2
   Prezenta decizie intră în vigoare la data adoptării.
   Se aplică de la 1 iulie 2012.

      Adoptată la Bruxelles, 3 iulie 2012.

            Pentru Comitetul politic și de securitate

            Președintele

         O. SKOOG

      (1)  JO L 327, 14.12.2005, p. 28.


title: 2014/677/UE: Decizia Consiliului din 25 septembrie 2014 de numire a unui membru neerlandez și a patru supleanți neerlandezi în cadrul Comitetului Regiunilor

text:
               27.9.2014

               RO

               Jurnalul Oficial al Uniunii Europene

               L 283/57

         DECIZIA CONSILIULUI
   din 25 septembrie 2014
   de numire a unui membru neerlandez și a patru supleanți neerlandezi în cadrul Comitetului Regiunilor

      (2014/677/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului neerlandez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1)și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015. La 18 ianuarie 2011, prin Decizia 2011/41/UE a Consiliului (3), domnul H.P.M. (Henk) KOOL a fost numit în calitate de membru și domnul H.A.J. (Henk) AALDERINK, domnul J.P.W. (Jan Willem) GROOT și doamna L.W.C.M. (Loes) van der MEIJS au fost numiți în calitate de supleanți până la 25 ianuarie 2015. La 11 decembrie 2012, prin Decizia 2012/779/UE a Consiliului (4), doamna J.H.M. (Jon) HERMANS-VLOEDBELD a fost numită în calitate de supleant până la 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului H.P.M. (Henk) KOOL.

               (3)

               Patru locuri de supleanți au devenit vacante ca urmare a încheierii mandatelor domnului H.A.J. (Henk) AALDERINK, domnului J.P.W. (Jan Willem) GROOT, doamnei J.H.M. (Jon) HERMANS-VLOEDBELD și doamnei L.W.C.M. (Loes) van der MEIJS,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului actual, respectiv până la 25 ianuarie 2015:

               (a)

               în calitate de membru:

                           —

                           domnul O. (Onno) HOES, Burgemeester (primar) al localității Maastricht;

                     și

               (b)

               în calitate de supleanți:

                           —

                           doamna A. (Annemiek) JETTEN, Burgemeester (primar) al localității Sluis;

                           —

                           domnul R. (Rob) JONKMAN, Wethouder (consilier municipal: membru al consiliului executiv) al municipalității Opsterland;

                           —

                           domnul H.J.J. (Henri) LENFERINK, Burgemeester (primar) al localității Leiden;

                           —

                           domnul C.L. (Cornelis) VISSER, Burgemeester (primar) al localității Twenterand.

         Articolul 2
   Prezenta decizie intră în vigoare la data adoptării.

      Adoptată la Bruxelles, 25 septembrie 2014.

            Pentru Consiliu

            Președintele

         F. GUIDI

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.

      (3)  JO L 19, 22.1.2011, p. 17.

      (4)  JO L 342, 14.12.2012, p. 45.


title: 2012/603/UE: Decizia Parlamentului European din 10 mai 2012 privind închiderea conturilor Agenției GNSS European pentru exercițiul financiar 2010

text:
               17.10.2012

               RO

               Jurnalul Oficial al Uniunii Europene

               L 286/305

         DECIZIA PARLAMENTULUI EUROPEAN
   din 10 mai 2012
   privind închiderea conturilor Agenției GNSS European pentru exercițiul financiar 2010
   (2012/603/UE)
   PARLAMENTUL EUROPEAN,

               —

               având în vedere conturile anuale ale Agenției GNSS European pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției GNSS European pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European (3), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0127/2012),

               1.

               aprobă închiderea conturilor Agenției GNSS European pentru exercițiul financiar 2010;

               2.

               încredințează Președintelui sarcina de a transmite prezenta decizie directorului executiv al Agenției GNSS European, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 112.

      (2)  JO L 248, 16.9.2002, p. 1.

      (3)  JO L 276, 20.10.2010, p. 11.

      (4)  JO L 357, 31.12.2002, p. 72.


title: 2009/668/CE: Decizia Parlamentului European din 23 aprilie 2009 privind închiderea conturilor Agenției Europene a Căilor Ferate pentru exercițiul financiar 2007

text:
               26.9.2009

               RO

               Jurnalul Oficial al Uniunii Europene

               L 255/171

      DECIZIA PARLAMENTULUI EUROPEAN

   din 23 aprilie 2009
   privind închiderea conturilor Agenției Europene a Căilor Ferate pentru exercițiul financiar 2007
   (2009/668/CE)
   PARLAMENTUL EUROPEAN,

               —

               având în vedere conturile anuale finale ale Agenției Europene a Căilor Ferate pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene a Căilor Ferate pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (4), în special articolul 39,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A6-0165/2009),

               1.

               ia act de conturile anuale finale ale Agenției Europene a Căilor Ferate, astfel cum sunt anexate la raportul Curții de Conturi;

               2.

               aprobă închiderea conturilor Agenției Europene a Căilor Ferate pentru exercițiul financiar 2007;

               3.

               încredințează Președintelui sarcina de a transmite prezenta decizie directorului executiv al Agenției Europene a Căilor Ferate, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 53.

      (2)  JO C 311, 5.12.2008, p. 92.

      (3)  JO L 248, 16.9.2002, p. 1.

      (4)  JO L 164, 30.4.2004, p. 1.

      (5)  JO L 357, 31.12.2002, p. 72.


title: Decizia Consiliului din 26 iunie 2013 de adoptare a poziției Consiliului privind proiectul de buget rectificativ nr. 1 al Uniunii Europene pentru exercițiul financiar 2013

text:
               13.7.2013

               RO

               Jurnalul Oficial al Uniunii Europene

               C 201/2

         DECIZIA CONSILIULUI
   din 26 iunie 2013
   de adoptare a poziției Consiliului privind proiectul de buget rectificativ nr. 1 al Uniunii Europene pentru exercițiul financiar 2013
   2013/C 201/03
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 41,
   întrucât:

               —

               bugetul Uniunii pentru exercițiul financiar 2013 a fost adoptat definitiv la 12 decembrie 2012 (2);

               —

               la 18 martie 2013, Comisia a înaintat o propunere care conținea proiectul de buget rectificativ nr. 1 la bugetul general pentru exercițiul financiar 2013,

         DECIDE:
   Articol unic
   Poziția Consiliului privind proiectul de buget rectificativ nr. 1 al Uniunii Europene pentru exercițiul financiar 2013 a fost adoptată la 26 iunie 2013.
   Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

      Adoptată la Bruxelles, 26 iunie 2013.

            Pentru Consiliu

            Președintele

         M. NOONAN

      (1)  JO L 298, 26.10.2012, p. 1.

      (2)  JO L 66, 8.3.2013, p. 1, cu rectificare în JO L 134, 18.5.2013, p. 21.